### ****ČESTNÉ VYHLÁSENIE ČLENOV KOMISIE****

Čestne vyhlasujem, že v súvislosti s mojím menovaním do komisie na otváranie ponúk a na vyhodnocovanie ponúk verejnej súťaže na výber dodávateľa stavebných prác **s názvom: ..............................................................................** dodržím mlčanlivosť a nebudem poskytovať informácie o obsahu ponúk počas vyhodnocovania ponúk a zachovám mlčanlivosť o informáciách označených ako dôverné (§ 22 zákona č. 343/2015 Z. z. v znení neskorších predpisov).

Zároveň čestne vyhlasujem (§ 51 zákona č. 343/2015 Z. z. v znení neskorších predpisov), že:

- som bezúhonný;

Za bezúhonného sa považuje ten, kto nebol právoplatne odsúdený za trestný čin súvisiaci s verejným obstarávaním alebo za niektorý z trestných činov podľa § 32 ods. 1 písm. a); som morálne bezúhonný(-á), t. j. nebol(a) som právoplatne odsúdený(-á).

- nie som osoba, ktorá je alebo v čase jedného roka pred vymenovaním za člena komisie bola:

1. uchádzačom, ktorým je fyzická osoba,
2. štatutárnym orgánom, členom štatutárneho orgánu, členom dozorného orgánu alebo iného orgánu uchádzača, ktorým je právnická osoba,
3. spoločníkom alebo členom právnickej osoby, ktorá je uchádzačom alebo tichým spoločníkom uchádzača,
4. zamestnancom uchádzača, zamestnancom záujmového združenia podnikateľov, ktorého je uchádzač členom,
5. blízka osoba podľa § 116 Občianskeho zákonníka osobe uvedenej v písm. a) až d) a
6. osoba, u ktorej možno mať pochybnosť o jej nezaujatosti vo vzťahu k uchádzačovi alebo záujemcovi, najmä, ak ide o osobu, ktorá sa podieľala na príprave dokumentov v danom verejnom obstarávaní na strane záujemcu alebo uchádzača alebo ktorej môže vzniknúť výhoda alebo ujma v súvislosti s výsledkom vyhodnotenia ponúk;

* nezúčastňujem sa na realizácii predmetu zákazky, nie som dodávateľom uchádzača;
* nezobral som a ani nezoberiem od niektorého navrhovateľa províziu alebo úplatok s cieľom jeho zvýhodnenia, ani iné náležité výhody, či už hmotné alebo nehmotné.

V hodnotení budem postupovať podľa svojho najlepšieho vedomia a svedomia a budem hodnotiť ponuky uchádzačov objektívne bez akýchkoľvek vedľajších vplyvov.

Čestne vyhlasujem, že prípadné zmeny uvedených údajov bezodkladne písomne oznámim predsedovi komisie, resp. vedúcemu zamestnancovi vyhlasovateľa.

Poznám definíciu konfliktu záujmov, podľa ktorej pojem konfliktu záujmov zahŕňa prinajmenšom každú situáciu, keď osoby na strane obstarávateľa alebo poskytovateľa obstarávacích služieb konajúceho v mene obstarávateľa, ktoré sú zapojené do vykonávania postupu obstarávania alebo môžu ovplyvniť výsledok tohto postupu (bez nutnosti ich zapojenia), majú priamo alebo nepriamo finančný, ekonomický alebo iný osobný záujem, ktorý možno vnímať ako ohrozenie ich nestrannosti a nezávislosti v súvislosti s daným postupom VO.

Podľa mojich vedomostí nie som s ohľadom na uvedené VO a subjekty, ktoré predložili ponuky alebo požiadali o účasť, v žiadnom konflikte záujmov, ktorý by mohol ohroziť nestrannosť a nezávislosť priebehu a výsledku predmetného VO.

Som oboznámený so skutočnosťou, že v prípade, ak poskytovateľ alebo iný kontrolný a auditný orgán zistí v predmetnom VO konflikt záujmov, uvedené zistenie môže mať vplyv na oprávnenosť výdavkov a následné vylúčenie výdavkov súvisiacich s VO z financovania v plnom rozsahu.

Som si vedomý(-á), že porušenie tohto čestného vyhlásenia sa bude klasifikovať ako porušenie pracovnej disciplíny v zmysle príslušných ustanovení Zákonníka práce, v prípade prijatia úplatku sa bude postupovať v zmysle príslušných ustanovení Trestného zákona.

|  |  |  |
| --- | --- | --- |
| **Člen komisie – titul, meno a priezvisko, zastupuje** | **Dátum** | **Podpis** |
|  |  |  |
|  |  |  |
|  |  |  |
|  |  |  |